cyanic-selkie/wikianc huggingface dataset:
ஈச்ச மரம்
ஈச்ச மரம் அல்லது ஈச்சை மரம் (Phoenix sylvestris  (sylvestris - Latin, of the forest), silver date palm, sugar date palm அல்லது wild date palm ) என்பது பூக்கும் தாவர இனத்தைச் சேர்ந்த ஒரு  பனைக் குடும்பத் தாவரமாகும். இவை பெரும்பாலும் தெற்கு பாக்கித்தான், இந்தியா, இலங்கை, நேபாளம், பூட்டான், மியான்மர், வங்கதேசம் ஆகிய இடங்களில் காணப்படுகிறது. மேலும் மொரிசியசு, சாகோஸ் அரிப்பிளாகோ, புவேர்ட்டோ ரிக்கோ, லீவர்டு தீவுகள் ஆகிய இடங்களிலும் காணப்படுகின்றன. இவை 1300 மீட்ர் உயரம்வரை சமவெளிகளில் வளரக்கூடியவை. இதன் பழங்கள் மூலமாக ஒயின், ஜெல்லி ஆகியவை தயாரிக்கப்படுகின்றன. இந்த மரங்களிள் இருந்து கள், பதநீர் ஆகியவை இந்தியா, வங்கதேசம் ஆகிய நாடுகளில் இறக்கப்படுகின்றன. வெல்லமும் தயாரிக்கப்படுகின்றன. இதன் ஓலைகளைக் கொண்டு பை, பாய், துடப்பம் ஆகியவை செய்யப்படுகின்றன. தமிழகத்தில் இயல்பாக காணப்படும் இம்மரம் தோற்றத்தில் பேரீச்ச மரத்தை ஒத்தது. இம்மரங்களில் ஆண் மரங்கள், பெண் மரங்கள் என உண்டு பெண் மரங்களில் மட்டும் பழங்கள் உருவாகும், ஆண் மரங்களில் பழங்கள் உண்டாகாது. இந்த மரத்தை இலங்கையில் உள்ள சிங்கள மக்கள் வால் இந்தி (wal Indi", "val Indi",(වල්ඉංදි ) என அழைக்கின்றனர்.
விளக்கம்
இம்மரங்கள் 4 முதல் 15 மீட்டர் உயரம் வரை வளரக்கூடியன. மரத்தின் விட்டம் 40 செ.மீ வரை இருக்கும். இதன் ஓலை மட்டை மூன்று மீட்டர் வரை நீளம் கொண்டு சற்றே வளைந்தவாறு இருக்கும். இதன் மட்டையிலும் இலைகளின் முனையிலும் முட்கள் கொண்டிருக்கும். இந்த மரங்களில் ஆண்மரங்கள் உண்டு ஆண்மரங்கள் மஞ்சள் கலந்த வெண்மையாக பூக்கள் பூக்கக்கூடியன. இதன் காய்கள் மஞ்சள் நிறத்துடன் இருக்கும் பழுக்க ஆரம்பித்த பிறகு சிவப்பு வண்ணமடைந்து இறுதியில் பழுப்பு நிறத்தை அடையும். இதன் பழங்கள் உண்ணத்தக்கது.
ஈச்சங் கூடை
ஈச்சங் கூடை என்பது ஈச்சங் குச்சிகளைக் கொண்டு பின்னி உருவாக்கப்படும் கூடை ஆகும். ஈச்சங் குச்சிகளை ஒரே அளவில் வெட்டி எடுத்து சுத்தம் செய்து வட்ட வடிவில் பின்னினால் கூடை வடிவம் கிடைக்கும். நமக்கு தேவையான அளவில் பின்னிக்கொள்ளலாம். இக்கூடை பழங்கள் வைத்துக்கொள்ள பொிதும் பயன்படுகிறது. திருமண நிகழ்வுகளில் சோறு வடிப்பதற்கும் பயன்படுகிறது. கிராமப்புறங்களில் எல்லோருடைய வீடுகளிலும் பயன்படுத்தப்படும்.
மேற்கோள்கள்
பகுப்பு:மரங்கள் பகுப்பு:பழ மரங்கள்
அஞ்சில்
அஞ்சில் என்னும் ஊர் கொடுமுடி என்னும் ஊரை அடுத்து உள்ளது. அஞ்சூர் என இக்காலத்தில் இது வழங்கப்படுகிறது. இவ்வூரில் நொய்யல் ஆறு பாய்கிறது. (இந்த ஆறு பாயும் பகுதியில் நொய்யல் என்னும் ஊரும் உள்ளது) இவ்வூரில் வாழ்ந்த புலவர் இருவரின் பாடல்கள் சங்கப்பாடல்களில் இடம் பெற்றுள்ளன. அஞ்சில் அஞ்சியார், அஞ்சில் ஆந்தையார் ஆகியோர் அந்தப் புலவர்கள்.
இவ்வூரைப் பற்றிய இக்காலச் செய்திகள் -
பகுப்பு:சங்க கால ஊர்கள்
பாபு (திரைப்படம்)
மேற்கோள்கள்
பகுப்பு:1971 தமிழ்த் திரைப்படங்கள்‎ பகுப்பு:சிவாஜி கணேசன் திரைப்படங்கள் பகுப்பு:சௌகார் ஜானகி நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள்
தேசிய மருந்தியல் கல்வி மற்றும் ஆராய்ச்சி நிறுவனம்
தேசிய மருந்தியல் கல்வி மற்றும் ஆராய்ச்சி நிறுவனம் (National Institute of Pharmaceutical Education and Research, Raebareli) இந்தியாவின் உத்தரப்பிரதேச மாநிலத்திலுள்ள ரேபரேலி நகரத்தில் 2008 ஆம் ஆண்டு நிறுவப்பட்டது. இது லக்னோவில் உள்ள போக்குவரத்து வளாகத்திலிருந்து இயங்கும் இந்திய பொது மருந்தியல் ஆராய்ச்சி பல்கலைக்கழகமாகும். இந்தியாவின் இரசாயனம் மற்றும் உர அமைச்சகத்தின் கீழ் உள்ள ஏழு தேசிய மருந்து கல்வி மற்றும் ஆராய்ச்சி நிறுவனங்களின் ஒரு பகுதியாக இந்நிறுவனம் இயங்குகிறது. மருந்து அறிவியலில் முதுநிலை மற்றும் முனைவர் பட்டங்களையும் நிறுவனம் வழங்குகிறது. தேசிய முக்கியத்துவம் வாய்ந்த ஒரு நிறுவனமாகவும் வளர்ந்து வரும் இந்திய மருந்துத் தொழிலுக்கு மனித வள மேம்பாட்டில் முக்கிய பங்கும் வகிக்கிறது. மருந்து உற்பத்தியில் பரந்த அளவிலான திறன்களுடன் இந்தியாவின் அறிவியல் அடிப்படையிலான தொழில்களில் முன்னணியில் தேசிய மருந்தியல் கல்வி மற்றும் ஆராய்ச்சி நிறுவனம் உள்ளது.
இந்த நிறுவனத்தில் 2 ஆண்டு முதுநிலை பட்டப்படிப்புகள் மூன்று பிரிவுகளில் வழங்கப்படுகின்றன. லக்னோவிலுள்ள மத்திய மருந்து ஆராய்ச்சி நிறுவனம் இந்நிறுவனத்திற்கான வழிகாட்டி நிறுவனமாக செயல்படுகிறது. மருந்து அறிவியலில் முனைவர் பட்டப்படிப்பு, மருந்து விநியோகம், மருந்தியல் மற்றும் உயிரி-மருந்தியல் ஆகியவற்றில் நிறுவனத்திற்குத் தேவையான வழிகாட்டுதல்களை வழங்குகிறது. இரண்டாம் ஆண்டு முதுநிலை மாணவர்கள் மற்றும் ஆராய்ச்சி அறிஞர்களுக்கு மத்திய மருந்து ஆராய்ச்சி நிறுவனம் பயிற்சி அளிக்கிறது.
வளாகம்
தேசிய மருந்தியல் கல்வி மற்றும் ஆராய்ச்சி நிறுவனம் லக்னோவின் ஈரா லால் யாதவ் தொழினுட்ப மற்றும் மேலாண்மை நிறுவன வளாகத்தில் அமைந்துள்ள ஒரு போக்குவரத்து வளாகத்தில் இயங்குகிறது.
புற இணைப்புகள்
முகப்பு பக்கம்
உதயேந்திரம்
உதயேந்திரம் (ஆங்கிலம்:Uthayendram), இந்தியாவின் தமிழ்நாடு மாநிலத்தில் அமைந்துள்ள திருப்பத்தூர் மாவட்டத்தின், வாணியம்பாடி வட்டத்தில் இருக்கும் ஒரு பேரூராட்சி ஆகும்.
இப்பேரூராட்சி அருகில் வாணியம்பாடி மற்றும் ஆம்பூர் நகராட்சிகள் அமைந்துள்ளது. வாணியம்பாடியில் தோல் தொழிற்சாலைகள் அதிகம் உள்ளது. எனவே இப்பேரூராட்சியில் உள்ள பொது மக்கள் 50% பேர் தோல் தொழிற்சாலைகளில் பணிபுரிந்து வருகிறார்கள். 30% பேர் வேளாண்மை செய்கின்றனர்.
அமைவிடம்
மாவட்டத் தலைமையிடமான வேலூரிலிருந்து 60 கிமீ தொலைவில் உள்ள உதயேந்திரம் பேரூராட்சிக்கு அருகில் அமைந்த தொடருந்து நிலையம் 3 கிமீ தொலைவில் உள்ள வாணியம்பாடியில் உள்ளது. இதன் வடக்கில் ஆம்பூர் 18 கிமீ; தெற்கில் திருப்பத்தூர் 26 கிமீ தொலைவில் உள்ளது.
பேரூராட்சியின் அமைப்பு
8 சகிமீ பரப்பும், 15 பேரூராட்சி மன்ற உறுப்பினர்களையும், 61 தெருக்களையும்  கொண்ட இப்பேரூராட்சி வாணியம்பாடி  (சட்டமன்றத் தொகுதி) மற்றும் வேலூர் மக்களவைத் தொகுதிக்குட்பட்டதாகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி  3,062 வீடுகளும், 13,837 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 83.90% மற்றும் பாலின விகிதம்  ஆயிரம் ஆண்களுக்கு, 1021 பெண்கள் வீதம் உள்ளனர்.
தொழில்
ஒரு காலத்தில் உதயேந்திர மக்கள் பாலாற்றின் வளத்தில் வாழ்ந்தவர்கள். 19 ஆம் மற்றும் 20 ஆம் நூற்றாண்டில் இஸ்லாமியர் பண ஆதிக்கத்தில் தோல் பதனிடும் தொழிலால் இவர்கள் ஓரளவு பணம் சம்பாதித்தாலும், அந்த பகுதியில் நீரும், நிலமும் கெட்டதுதான் மிச்சம். இதிலிருன்து இன்னும் மீளமுடியவில்லை. இன்த தோல் பத்னிடும் தொழில் வேலூர் மாவட்ட பாலாற்று பகுதியை விட்டுவைக்கவில்லை. உதயேந்திரம், வாணியம்பாடி, ஆம்பூர், பேரணாம்பட்டு, இராணிப்பேட்டை, வாலாஜா என்று ஒரு 150 கிலோ மீட்டருக்கு நிலமும் நீரும் கெட்டுப்போயுள்ளது.
உதயேந்திரத்தில் கிறித்தவர்கள் பெரும்பான்மை வகிக்கின்றனர். இங்கு ஆதிதிராவிடரும், தெலுங்கு பேசும் மக்களும், இசுலாமியரும் வசிக்கின்றனர்.
தோல் பதனிடும் தொழில் தவிர காலனி தைக்கும் தொழிலில் ஒரு சில பெண்கள் ஈடுபட்டுள்ளனர். அதைதவிர மிக முக்கியமான தொழிலாக தச்சுத் தொழில் செய்வோர் ஏராளம்.
ஆதாரங்கள்
திருப்பத்தூர் மாவட்டத்தில் உள்ள பேரூராட்சிகள் பகுப்பு:திருப்பத்தூர் மாவட்டத்திலுள்ள ஊர்களும் நகரங்களும்
கபிலகுறிச்சி ஊராட்சி
கபிலகுறிச்சி ஊராட்சி (Kabilakurichi Gram Panchayat), தமிழ்நாட்டின் நாமக்கல் மாவட்டத்தில் உள்ள கபிலர்மலை வட்டாரத்தில் அமைந்துள்ளது. இந்த ஊராட்சி, பரமத்தி-வேலூர் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3160 பேர் ஆவர். இவர்களில் பெண்கள் 1577 பேரும் ஆண்கள் 1583 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திய புற்றுநோய் சங்கம்
இந்திய புற்றுநோய் சங்கம் (Indian Cancer Society)  ஓர் அரசு சாரா சங்கமாகும். இச்சங்கம் இந்தியாவிலுள்ள புற்றுநோயாளிகளிடத்தில் இலாப நோக்கமற்று விழிப்புணர்வூட்டல், நோய் கண்டறிதல் மற்றும் சிகிச்சை வழங்குதல் போன்ற செயல்பாடுகளுக்காக உருவாக்கப்பட்ட  ஒரு தேசிய அமைப்பாகும்.
இந்திய புற்றுநோய் சங்கம் இந்தியா முழுவதும் புற்றுநோயை எதிர்த்துப் போராடுவதில் ஒரு முன்னோடி நிறுவனமாகும். மும்பையில் தலைமை அலுவலகத்துடன் கூடிய வசதிகள் 1951 ஆம் ஆண்டு நிறுவப்பட்டது மேலும் தில்லியிலும் ஒரு கிளை 1983 ஆம் ஆண்டு கே.கே மேத்தாவின் உத்தரவின் பேரில் நிறுவப்பட்டது. சர் ரத்தன் டாடா அறக்கட்டளை, ஏஎச் வாடியா அறக்கட்டளை, பிரோச்சா கோத்ரேச்சு அறக்கட்டளை போன்ற பல பிரபல அறக்கட்டளைகள்   புற்றுநோயாளிகளுக்கு குறைந்தபட்ச செலவில் சிகிச்சை மற்றும் மறுவாழ்வு வழங்குவதற்கான நடவடிக்கைகளுக்கு நிதியளிக்க இச்சங்கத்துடன்  தொடர்பு கொண்டு உதவின. இந்திய புற்றுநோய் சங்கம் டாடா நினைவு மருத்துவமனையுடன் தொடர்புடையதாகும். புற்றுநோயால் பாதிக்கப்பட்டவர்களுக்கு  சிகிச்சை மற்றும் மறுவாழ்வு திட்டங்களை வழங்கும் இந்தியாவின் சிறந்த புற்றுநோய் மருத்துவமனைகளில் ஒன்றாக இம்மருத்துவமனை கருதப்படுகிறது. இவர்கள் இந்தியாவில் உள்ள புற்றுநோய் நோயாளிகளின் வகைகளை ஆய்வு செய்து தரவுகளையும் வெளியிடுகின்றனர்.
இந்தியாவின் தேசிய புற்று நோய் எதிர்ப்பு சங்கமான இந்திய புற்றுநோய் சங்கம், பம்பாய் பொது அறக்கட்டளை சட்டம் 1950 கீழும் சங்கங்கள் பதிவுச் சட்டம் 1860 இன் கீழும்  பதிவுசெய்யப்பட்டு மக்களின் நம்பிக்கைக்குரிய சங்கமாக 1951 ஆம் ஆண்டு நிறுவப்பட்டது. நிறுவனம் முதலாவதாகவும் அதன் வகையில் ஆசியாவில் மிகப் பெரிய சங்கமாகவும் இருந்தது. இச்சங்கம் ஒரு மறுவாழ்வு முகாமையும் மும்பை யில் 1958 ஆம் ஆண்டு அமைத்தது. சமுதாயத்தின் செயல்பாடுகளில் ஏழை புற்றுநோயாளிகளுக்கு உணவு, மருந்துகள், போக்குவரத்து, செயற்கை உறுப்புகள், பெருங்குடல் திறப்பு பைகள், ஆலோசனை சேவைகள், சமூக நலன் மற்றும் வேலை வாய்ப்பு சேவைகள் மற்றும் குறிப்பாக கிராமப்புறங்களில் இருந்து வருபவர்களுக்கு சுய வேலைவாய்ப்பில் உதவுதல் ஆகியவை இந்நிறுவனத்தின் செயல்பாடுகள் ஆகும். புற்றுநோய்க்கான காரணிகள் குறித்து பொது மக்களுக்கு கல்வி கற்பிக்கும் திட்டங்களையும், மருத்துவர்களுக்கு பொருத்தமான கல்வி பயிற்சிகளையும் கூடுதலாக இச்சங்கம் நடத்துகிறது.
உலகத் தமிழர் குரல் (இதழ்)
உலகத் தமிழர் குரல்  1990 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் இர. ந. வீரப்பன் ஆவார். இது உலகத் தமிழ் மக்களுக்காகத் தமிழ் கற்பித்தல், பண்பாட்டு மீட்டெடுப்பு என்கிற தளத்தில் படைப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:பண்பாட்டியல் தமிழ் இதழ்கள் பகுப்பு:பன்னாட்டு தமிழ் இதழ்கள் பகுப்பு:1990 களில் வெளிவந்த தமிழ் இதழ்கள்
செந்தலை மீனாட்சிசுந்தரேஸ்வரர் கோயில்
செந்தலை மீனாட்சிசுந்தரேஸ்வரர் கோயில் தஞ்சாவூர் மாவட்டத்திலுள்ள சிவன் கோயிலாகும்.
அமைவிடம்
தஞ்சாவூர் மாவட்டத்தில் திருவையாறு-திருக்காட்டுப்பள்ளி சாலையில், குடமுருட்டி ஆற்றின் கரையில் உள்ளது.
மூலவர்
இங்குள்ள மூலவர் மீனாட்சிசுந்தரேஸ்வரர் ஆவார்.
இடம், ஆறுக்கான பெயர்க்காரணம்
கந்தர்வப்பெண்ணான சந்திரலேகையால் இத்தலத்திலுள்ள இறைவன் பூசிக்கப்பட்டதால் சந்திரலேகை என்று ஆரம்பத்தில் அழைக்கப்பட்டு, பின்னர் செந்தலையாக ஆகியுள்ளது. இங்கு யாகசாலையில் இருந்த குடங்களை உருட்டி, வடபுறம் காவிரி திரும்பியதால் குடமுருட்டி என்று கூறுகின்றனர்.
விழாக்கள்
இக்கோயிலில் ரத சப்தமி, தைப்பொங்கல், திருவாதிரை உள்ளிட்ட விழாக்கள் சிறப்பாக நடைபெறுகின்றன.
வெளி இணைப்புகள்
பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
என். வைரவன்பட்டி ஊராட்சி
'''என். வைரவன்பட்டி ஊராட்சி' (N. vairavanpatti Gram Panchayat''), தமிழ்நாட்டின் சிவகங்கை மாவட்டத்தில் உள்ள கல்லல் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 917 ஆகும். இவர்களில் பெண்கள் 474 பேரும் ஆண்கள் 443 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நல்கொண்டா மக்களவைத் தொகுதி
என்பது இந்திய மக்களவைக்கான தொகுதியாகும். இது தெலுங்கானாவில் உள்ளது.
சட்டமன்றத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள் உள்ளன.
சான்றுகள்
பகுப்பு:தெலுங்கானா மக்களவைத் தொகுதிகள்
உரிமம் பற்றிய ஹெகலின் தத்துவத்தின் திறனாய்வு
ஹெகலின் உரிமம் பற்றிய தத்துவத்தின் திறனாய்வு (Critique of Hegel's Philosophy of Right, 1843) என்பது ஜெர்மானியத் தத்துவவியலாளர் கார்ல் மார்க்சினால் எழுதப்பட்ட ஆக்கங்களில் ஒன்றாகும். எனினும், இது அவர் வாழ்ந்த காலத்தில் அச்சிடப்படவில்லை. ஹெகலின் Elements of the Philosophy of Right  எனும் நூலுக்கான திறனாய்வாக இந்நூலை மார்க்ஸ் எழுதினார். சமயம் ஒரு ஓப்பியம் போன்றது (opium of the people) எனும் மார்க்சின் கருத்து இந்நூலில் காணப்படும் புகழ்பெற்ற வாசகமாகும்.
வெளி இணைப்புக்கள்
பகுப்பு:மார்க்சீய நூல்கள் பகுப்பு:மெய்யியல் நூல்கள் பகுப்பு:கார்ல் மார்க்சின் நூல்கள் பகுப்பு:பொதுவுடைமை நூல்கள்
திருமண அழைப்பிதழ்
thumb|right|upright| திருமண அழைப்பிதழ்
திருமண அழைப்பிதழ் அல்லது திருமண பத்திரிக்கை என்பது ஒரு வகையான அழைப்பிதழாகும். திருமணத்திற்கு வருகைபுரியுமாறு நண்பர்களுக்கும், உறவினர்களுக்கும் மற்றும் சுற்றத்தில் உள்ள அனைவருக்கும் வேண்டுகோள் விடுக்கும்  அழைப்புக் கடிதம். சாதி, மத வேறுபாடின்றி அனைத்து  சமூகத்தினராலும் கடைபிடிக்கக் கூடிய ஒரு திருமணச்  சடங்காக அழைப்பிதழ் வழங்குவது நடைபெறுகிறது. கடவுள் இல்லை என்ற நிலைப்பாடு உடைய இறைமறுப்பு செய்பவர்களும் கூட இவ்வாறான திருமண அழைப்பிதழ்களை வழங்குகின்றனர்.
தாம்பூலம்
திருமண அழைப்பிதழ் வழங்கும் பொழுது, வெறும் அழைப்பிதழ் மட்டுமில்லாமல், வெற்றிலை, பாக்கு, பூ, குங்குமம் உள்ளிட்டவைகளையும் வழங்கும் பழக்கம் சில இனத்தவர்களிடம் இருக்கிறது. சில நேரங்களில் நாணயம் ஒன்றையும் இதனுடன் இணைத்து வழங்கும் பழக்கமும் உள்ளது.
அழைப்பிதழ் வடிவமைப்பு
thumb|right| [[இறைமறுப்பு தெரிவிக்கும் ஒருவருடைய திருமண அழைப்பிதழ்]] அழைப்பிதழ்களில் இறைவனுடைய படம் கண்டிப்பாக இடம்பெற்றிருக்கும். இறைமறுப்பு தெரிவிப்பவர்கள் ஈ. வெ. இராமசாமி உள்ளிட்ட இறைமறுப்பு தெரிவிப்பவர்களின் படம் இட்டிருப்பார்கள். இதுமட்டுமின்றி தங்களுக்கு பிடித்த தலைவர்களின் படிமங்களையும் அழைப்பிதழில் இணைப்பது அண்மைக்காலங்களில் அதிகரித்து உள்ளது. thumb|right| [[வேலுப்பிள்ளை பிரபாகரன் படிமம் இடப்பட்ட திருமண அழைப்பிதழ்]]
மேற்கோள்கள்
பகுப்பு:திருமணம் பகுப்பு:அழைப்பிதழ்
மணியாச்சி
மணியாச்சி, தமிழ்நாட்டின் தூத்துக்குடி மாவட்டம், ஒட்டபிடாரம் வட்டம், ஒட்டப்பிடாரம் ஊராட்சி ஒன்றியத்தில் உள்ள  மணியாச்சி ஊராட்சியில் அமைந்த சிற்றூர் ஆகும்.
அமைவிடம்
ஒட்டப்பிடாரத்திலிருந்து 16 கிமீ தொலைவிலும், தூத்துக்குடியிலிருந்து 26 கிமீ தொலைவிலும், திருநெல்வேலியிலிருந்து 26 கிமீ தொலைவிலும் மணியாச்சி உள்ளது.
தொடருந்து சந்திப்பு
இங்கு வாஞ்சி மணியாச்சி சந்திப்பு தொடருந்து நிலையம் உள்ளது. மதுரையிலிருந்து திருநெல்வேலி - தூத்துக்குடி செல்லும் இரயில்கள் மணியாச்சி சந்திப்பு வழியாகச் செல்கிறது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி மணியாச்சியின் மக்கள்தொகை பரம்பல் பின்வருமாறு உள்ளது.
மேற்கோள்கள்
பகுப்பு:தூத்துக்குடி மாவட்டத்திலுள்ள கிராமங்கள்
திணைமொழி ஐம்பது பழைய உரை
பண்டைத் தமிழர் எழுதிய நூல்கள் பெரும்பாலும் பாடல்களாகவே அமைந்திருந்தன. பண்டைய இயற்சொற்கள் பல அவற்றில் விரவி வந்தமையால் அவற்றைப் பொதுமக்கள் உணர்ந்துகொள்ளும் பொருட்டு நல்லறிஞர்கள் பலர் பாடல்களுக்கு உரை எழுதினர். அவற்றில் பழமையான உரைகள் 1200 – 1500 ஆம் ஆண்டுக்கால இடைவெளியில் தோன்றியவை.
திணைமொழி ஐம்பது நூலுக்குப் பழைய உரை ஒன்று உண்டு. உரை ஆசிரியர் பெயர் தெரியவில்லை.
இந்த உரை ஏனைய பழைய உரைகளைப் போலத் தெளிவான பொழிப்புரையாக உள்ளது. சிறப்புக் குறிப்புகள் எதுவும் இதில் இல்லை.
இந்த உரைநூலின் காலம் 13ஆம் நூற்றாண்டு.
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
ராபர்ட் ரைட் (இதழாளர்)
ராபர்ட் ரைட்  (Robert Wright 15 சனவரி 1957) அமெரிக்க நூலாசிரியர், கல்வியாளர் மற்றும் இதழாளர் ஆவார். பிளாக்கிங் ஹெட்ஸ் தொலைக்காட்சியைத் தொடங்கி நடத்தி வருபவர். வரலாறு, மதம், அறிவியல், உளவியல், கடவுள் என பல துறைகள் தொடர்பான நூல்களை எழுதியுள்ளார். பிரின்சுடன் பல்கலைக் கழகத்தில் அறிவியலுக்கும் புத்தமதத்திற்கும் உள்ள தொடர்பை விளக்கும் கருத்தரங்குகளில் பாடம் நடத்துகிறார். நியூ அமெரிக்கா பவுண்டேசனில் முதிய உறுப்பினராகப் பதவி வகிப்பவர்.
வாழ்க்கைக் குறிப்புகள்
அமெரிக்காவில் ஓக்லகோமாவில்  லாட்டன் என்னும் ஊரில் ஒரு கிறித்தவக் குடும்பத்தில் பிறந்தார். சான் பிரான்சிசுக்கோவில் வாழ்ந்தார். டெக்சாசு பல்கலைக்கழகத்திலும் பிரின்சுடன் பல்கலைக்கழகத்திலும் படித்தார். சமூக உயிரியலைப் பயின்றார். எழுத்தாளரும் பேராசிரியருமான ஜான் மெக்பி இவருடைய ஆசிரியரும் முன்னோடியுமாவார்.
ராபர்ட் ரைட் 2000 ஆண்டுத் தொடக்கத்தில் பிரின்சுடன் பல்கலைக்கழகம் மற்றும் பென்சில்வேனியா பல்கலைக் கழகம் ஆகியவற்றில் பேராசிரியாராகப் பணிபுரிந்தார். மதமும் மனித இயல்புகளும் என்ற தலைப்பிலும் மதங்களின் வளர்ச்சி என்பது பற்றியும் மாணவர்களுக்குக் கற்பித்தார்.
இணையத் தொலைக்காட்சிப் பணிகள்
2002 ஆம் ஆண்டில் மீனிங் ஆப் லைப் என்ற  இணையத்  தொலைக்காட்சியில் பல் துறை அறிஞர்கள், அறிவியலாளர்கள், பகுத்தறிவுச் சிந்தனையாளர்கள், போன்றோரை நேர்காணலில் சந்தித்து, உரையாடி மதம், கடவுள், ஆன்மிகம் தொடரபான வினாக்களைக்  கேட்டு அவர்களுடைய கருத்துகளைப் பதிவு செய்து ஒளிபரப்பினார். அவர்களில் முகாமையானவர்கள் கரேன் ஆர்ம்ஸ்டராங், டேனியல் டென்னட், பிரிமென் டைசன், ஸ்டீவன் பிங்கர் ஆவார்கள்.
2005 நவம்பர் 1இல் ராபர்ட் ரைட்  பிளாக்கிங்ஹெட்ஸ் தொலைக்காட்சியை மிக்கி காஸ் மற்றும் கிரேக் டிங்கில் ஆகியோருடன் இணைந்து, தொடங்கி நடப்பு நிகழவுகள் பற்றிய அறிஞர்களின்  உரையாடல்களை ஒளிபரப்பச் செய்தார்.
மதம் பற்றிய ஆய்வுகள்
மதம் பற்றிய தம் கருத்துகளை எவொலுயூசன் ஆப் காட் என்ற நூலில் விரிவாக எழுதினார். கடவுள் என்னும் கருத்து கற்பனையான ஒன்று எனவும், தாம் கடவுளைப் பற்றிக் கவலைப் படாதவர் என்றும், மேலும் மதமற்ற மனித நேயர் என்றும் கூறுகிறார். மதத்தினால் நல்லவை ஏற்படுவதைவிட தீயவையே மிகுதியாக ஏற்படுகின்றன என்பது இவரது கருத்து. 2014 இல் புத்த மதமும் நவீன உளவியலும் என்ற தலைப்பில் ஆறு வாரங்கள் உரையாற்றினார்.
மேற்கோள்
பகுப்பு:அமெரிக்க எழுத்தாளர்கள் பகுப்பு:1957 பிறப்புகள் பகுப்பு:பிரின்ஸ்டன் பல்கலைக்கழக முன்னாள் மாணவர்கள்
சாமி (இயக்குநர்)
சாமி ஒரு தமிழ்த் திரைப்பட இயக்குனர். இவர் இயக்கிய அனைத்து திரைப்படங்களும் ஏதாவதொரு பிணக்குகளில் சிக்குவதை வழக்கமாகக் கொண்டிருக்கின்றன. இவர் மிருகம் திரைப்பட படப்பிடிப்பின் போது நடிகை பத்மபிரியா உடனான மோதலால் மிகவும் பிரபலமானார்.
வெளி இணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:இந்தியத் திரைப்பட இயக்குநர்கள்
தாலியம்(I) ஐதராக்சைடு
தாலியம்(I) ஐதராக்சைடு (Thallium(I) hydroxide) என்பது TlOH என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தாலியம் +1 என்ற ஆக்சிசனேற்ற நிலையில் இருக்கின்ற தாலியத்தின் ஐதராக்சைடு இச்சேர்மமாகும். தாலசு ஐதராக்சைடு என்ற பெயராலும் அழைக்கப்படும் இச்சேர்மம் ஒரு வலிமையான காரம் ஆகும். வலிமையான காரநிபந்தனைகள் தவிர்த்து பிற நிகழ்வுகளில் இது Tl+ அயனியாக மாறுகிறது. Li+ அல்லது K+ அயனிக்கு நிகரான கார உலோக அயனியாக Tl+ அயனி கருதப்படுகிறது.
மீன் அமினோ அமிலம்
செய்முறை
காற்றுப்புகாத நெகிழி வாளியில் மேற்கண்ட பொருட்களை நன்கு கலந்து பின்னர் காற்றுப்புகாதவண்ணம் மூடிபோட்டு மூடி விட வேண்டும். பின்னர் இந்தக் கலவையை அறையினுள் வைத்து விடவேண்டும். பின்னர் 30 நாட்கள் கழித்து நன்கு வடிகட்டி தெளிப்பானில் 20 லிட்டர் தண்ணீரில் 100 மி.லி. மீன் அமினோ கரைசலை நன்கு கலந்து பயிர்களின் மேல் தெளித்தால் பயிர்கள் வளர்ச்சி நன்கு இருப்பதுடன் மகசூலும் அதிகரிக்கும்.
வெளியிணைப்புகள்
பகுப்பு:சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:உரம்
மணி மஞ்சரி (இதழ்)
மணி மஞ்சரி  1970 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் அப்துல் காதர் லெப்பை ஆவார். இது கட்டுரை, கவிதை, சிறுகதை என முழுமையான படைப்பிலகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
உசாத்துணைகள்
பகுப்பு:கலை இலக்கிய தமிழ் இதழ்கள் பகுப்பு:ஈழத்து சஞ்சிகைகள் பகுப்பு:1970 களில் வெளிவந்த தமிழ் இதழ்கள்
தாய்க்குலமே தாய்க்குலமே
தாய்க்குலமே தாய்க்குலமே (Thaikulame Thaikulame) என்பது 1995 ஆம் ஆண்டய இந்திய தமிழ் திரைப்படம் ஆகும். என். முருகேஷ் இயக்கிய படத்திற்கான கதையை கே. பாக்யராஜ் எழுதினார். இப்படத்தில் பாண்டியராஜன், ஊர்வசி, வினயா பிரசாத் ஆகியோர் முக்கிய வேடங்களில் நடித்துள்ளனர். வடிவேலு, ஆர். சுந்தர்ராஜன் ஆகியோர் துணை வேடங்களில் நடித்துள்ளனர். பட்த்திற்கு தேவா இசையமைத்தார். படம் ஒரு வெற்றிப்படமாக ஆனது. இப்படம் தெலுங்கில் வெங்கடேஷ் நடிக்க இன்ட்லோ இல்லாலு வண்டிண்ட்லோ பிரியுரலு என்றும், இந்தியில் அனில் கபூர் கர்வாலி பஹர்வாலியாகவும் என்றும், கன்னடத்தில் வீ. ரவிச்சந்திரன் நானு நன்ன ஹெண்ட்தியரு என்றும் மாறு ஆக்கம் செய்யப்பட்டன.
கதை
பாண்டியராஜனுக்கும் ஊர்வசிக்கும் திருமணமாகி நீண்டகாலமாகியும் குழந்தைகள் இல்லை. தனது மனைவியால் குழந்தையைப் பெற்ற இயலாது என்பதை மருத்துவர் மூலம் பாண்டியராஜன் அறிகிறார். மனைவியின் உணர்வை புண்படுத்த மனமில்லாமல், அவர் தனது மீதே பழியை ஏற்றுக்கொள்கிறார். அவரது தந்தை (ஆர். சுந்தர்ராஜன்) ஒரு வாரிசு வேண்டும் என்பதற்காக இரண்டாவது திருமணம் செய்து கொள்ளும்படி பாண்டியராஜனிடம் கூறுகிறார். நேபாளத்திற்கு வணிக சுற்றுப்பயணத்தில் இருந்தபோது, தவிர்க்க முடியாத சில சூழ்நிலைகளில் நேபாளி பெண்ணை (வினயா) பாண்டியராஜன் திருமணம் செய்கிறார். இதன்பிறகு அவளது வயிற்றில் பாண்டியராஜனின் குழந்தை உருவாகி வளர்கிறது. இதன்பிறகு பாண்டியராஜன் தனது நண்பரின் வீட்டில் அவள் தங்குவதற்கு ஏற்பாடு செய்கிறார். வினயாவுக்கு ஒரு மகன் பிறக்கிறான். பாண்டியராஜன் தனது மனைவியின் சம்மதத்துடன் அக்குழந்தையை தத்தெடுக்கிறார். தனது குழந்தையின் அருகில் இருக்க வேண்டும் என்ற தன் ஆசையை அடக்க முடியாமல், நேபாளி பெண் தன் கணவரின் வீட்டிற்கு சமையல்காரியாக வருகிறாள். பாண்டியராஜனின் தந்தை உண்மையை அறிந்து தனது மகனிடம் வினயாவை ஏற்று ஊர்வசிக்கு விஷயத்தை விளக்குமாறு சொல்கிறார். ஆனால் மனைவியின் எதிர்வினைக்கு பயந்த பாண்டியராஜன் முழு விசயத்தையும் மூடி மறைக்குமாறு தந்தையிடம் கெஞ்சுகிறார். ஊர்வசி, வினயாவை வேறொருவருக்கு திருமணம் செய்து வைக்க முயற்சிக்கும்போது கதை உச்சகட்டத்துக்கு வந்து ஒரு திருப்பம் ஏற்படுகிறது. பின்னர் ஊர்வசி சமரசத்திற்கு வந்து, இரு மனைவிகளும்  கணவருடன் மகிழ்ச்சியுடன் வாழ்வதாக முடிகிறது.
இசை
படத்திற்கான இசையை தேவா மேற்கொள்ள, பாடல் வரிகளை வாலியும், வைரமுத்தும் எழுதியுள்ளனர்.
குறிப்புகள்
பகுப்பு:தேவா இசையமைத்த திரைப்படங்கள் பகுப்பு:மறு ஆக்கம் செய்யப்பட்ட தமிழ்த் திரைப்படங்கள் பகுப்பு:1995 திரைப்படங்கள் பகுப்பு:இந்தியத் திரைப்படங்கள்
அரிசில்
அரிசில் ஆற்றங்கரையில் உள்ள ஊர் அரிசில். இவ்வூரில் வாழ்ந்த புலவர் அரிசில் கிழார். இவரது பாடல்கள் சங்கப்பாடல்களில் இடம் பெற்றுள்ளன. அரிசிலாற்றங்கரையிலுள்ள மற்றோர் ஊர் அம்பர். அருவந்தை என்னும் சங்ககால வள்ளல் இவ்வூரில் வாழ்ந்துவந்தான். இங்குள்ள சிவன் கோயில் தேவாரப் பாடல்களால் சிறப்பிக்கப்பட்டுள்ளது. இக்காலத்தில் இது அரிசிற்கரைப்புத்தூர் என வழங்கப்படுகிறது.
வெளி இணைப்புகள்
பகுப்பு:சங்க கால ஊர்கள்
பொறியியல் மேலாண்மை
பொறியியல் மேலாண்மை (Engineering management)  என்பது மேலாண்மை முறையைப் பொறியியல் பணிகளுக்குப் பயன்படுத்தும் அறிவுப் புலமாகும். பொறியியல் மேலாண்மை தொழில்நுட்பச் சிக்கல் தீர்வுத் திறமையையும் மேலாண்மையின் நிறுவன, ஆட்சி, திட்டமிடல் திறமைகளையும் ஒருங்கிணைத்து சிக்கலான பொறியியல் தொழில்முனைவகத்தை இயக்கும் செயல்திறத்தை மேற்பார்வை செய்யும் பணியாகும். பொறியியல் மேலாண்மை முதுவர் பட்டமும் வணிகச் செயல்முறை முதுவர் பட்டமும் இணையானவையாகும். இது இளவல் பட்டம் பெற்ற தொழில்முறை வல்லுனருக்குப் பொறியியல் மேலாண்மைத் துறையில் பணியைப் பெற உதவும்.
வரலாறு
சுட்டீவன்சு தொழில்நுட்ப நிறுவனத்தில் 1908 இலேயே ஒரு பொறியியல் மேலாண்மைத் துறை வணிகப் பொறியியல் எனும் பெயரில் அமைந்திருந்துள்ளது. இது பிறகு பொறியியல் இளவல் பட்டத்தை பொறியியல் மேலாண்மையில் வழங்கியுள்ளது. பிறகு இத்துறை அமைப்புகள், தொழில்முனைவகங்களின் பள்ளிக்கு மாற்றப்பட்டது. ஐக்கிய அமெரிக்காவில் சிராக்கியூசு பல்கலைக்கழகம் தான் முதல் பொறியியல் மேலாண்மைப் பட்டத்தை 1957 இல் வழங்கியது. பொறியியல் மேளாண்மைக்கென்றே ஒரு பல்கலைக்கழகத் துறையை மிசவுரி அறிவியல் தொழில்நுட்ப்ப் பல்கலைக்கழகம் 1967 இல் தொடங்கியது. இது முதலில் மிசவுரி சுரங்கப் பள்ளியாகத் தொடங்கப்பட்டு பிறகு மிசவுரி உரோலா பல்கலைக்கழகமானதாகும். மேற்கு மிச்சிகான் பல்கலைக்கழகம் 1959 இல் தொழிலக மேற்பார்வை தொடர்பான இளவல் பட்டத்தைத் தற்கால பொறியியல் மேலாண்மைக்கு முன்னோடியாக வழங்கியுள்ளது. மேலும் அது 1977 இல் பொருளாக்க ஆட்சியியலில் மூதறிவியல் பட்டத்தைத் தொடங்கி பிறகு பொறியியல் மேலாண்மையெனப் பெயரை மாற்றியது.
அமெரிக்காவுக்கு வெளியே செருமனியில் 1927 இல் முதல் பொறியியல் மேலாண்மையில் கவனம் குவிக்கும் துறையொன்று பெர்லினில் நிறுவப்பட்டது. துருக்கி இசுத்தான்புல் தொழில்நுட்பப் பல்கலைக்கழகத்தில் 1982 இல் மேலாண்மை பொறியியல் துறை நிறுவப்பட்டது. இத்துறை மேலாண்மைப் பொறியியலில் பல இளவல், முதுவல் பட்டங்களை அளிக்கும் திட்டங்களைத் தொடங்கியுள்ளது. ஐக்கிய இராச்சியத்தில் வார்விக் பல்கலைக்கழகம் வார்விக் பொருளாக்கக் குழு சிறப்புத் துறையை 1980 இல் தொடங்கியது. இது பொறியியல் வணிக மேலாண்மையில் மூதறிவியல் பட்டத்தை அளிக்கிறது.
கனடாவில், நியூபவுண்டுலாந்து நினைவு பல்கலைக்கழகம் பொறியியல் மேலாண்மையில் முதுவல் பட்டத்தைத் தொடங்கியுள்ளது.
இத்தாலியில், மிலானோ பல்தொழில்நுட்ப நிறுவனம்(Politecnico di Milano) மேலாண்மைப் பொறியியலில் இளவல் பட்டம் வழங்குகிறது. பல அரசு, தனியார், அரசு நல்கை பல்கலைக்கழகங்கள் இதே போன்ற பட்டங்களை வழங்குகின்றன.
உருசியாவில், 2014 ஆம் ஆண்டு முதலே, உருசிய பொருளியல், பொது ஆட்சியியல் அமைப்பின் முதன்மைக் கல்விக்கழகம் (RANEPA-ரனேபா) தனது பொறியியல் மேலாண்மைப் புலத்தில் பொறியியல் மேலாண்மையில் இளவல், முதுவல் பட்டங்களை அளித்து வருகிறது.
பிரான்சில், EPF இணையத்தளம் 2018 ஆம் ஆண்டில் இருந்து ஆங்கிலத்தில் ஈராண்டு பொறியியல், மேலாண்மை பெரும்பாடத்தை ஐந்தாண்டு பொறியியல் முதுவல் மாணவருக்கு இறுதி இரண்டு ஆண்டுகளில் நடத்த முனைந்துள்ளது. இந்த இறுதி இரண்டு ஆண்டுகள் ஏற்கெனவே வேறு நிறுவனங்களில் பொறியியல் இளவல் பட்டம் பெற்றவருக்கும் வழங்கப்படும் என அறிவித்துள்ளது.
புலப்பகுதிகள்
பொறியியல் மேலாண்மை ஒரு அகல்விரிவான புலமாகும். இது பல்வேறு தொழில்நுட்ப, மேலாண்மை தலைப்புகளில் பாடங்களை வழங்குகிறது. இதன் அரிய வள அமைப்பாக பொறியியல் மேலாண்மை அறிவு வட்டம் (EMBoK-எம்போக்) இயங்குகிறது. இப்புலத்தில் பெரும்பாலும் கீழ்வரும் தலைப்புகள் அமைகின்றன. தலைமைதாங்கலும் நிறுவன மேலாண்மையும், செயல்முறைகள் மேலாண்மை, தொழில்நுட்ப மேலாண்மை, புதிய பொருள் உருவாக்க மேலாண்மை, அமைப்பு பொறியியல், தொழிலகப் பொறியியல், மேலாண்மை அறிவியல், பொறியியல் வடிவமைப்பு மேலாண்மை ஆகிய தலைப்புகள் அமைகின்றன.
வெளி இணைப்புகள்
பகுப்பு:மேலாண்மை வகைகள் பகுப்பு:பொறியியல் புலங்கள் பகுப்பு:வடிவமைப்பு பகுப்பு:பொருள் உருவாக்கம்
இயேசு மா காவியம்
இயேசு மா காவியம் என்னும் கிறித்தவக் காப்பியத்தை, புதுக்கவிதைப் பாணியில் ஆக்கி அளித்தவர் பெண் கவிஞர் நிர்மலா சுரேஷ்.
இயேசுவுக்கொரு புதுக்கவிதைக் கொத்து
இக்காப்பிய நூலின் முன்னுரையில், "இது புதிய ஏற்பாட்டு இயேசுவுக்கான ஒரு கவிதை ஏற்பாடு" என்றுரைக்கும் கவிஞர் இக்காப்பியத்தில் இயேசுவின் வரலாற்றையும் அவருடைய பன்முகப் பணியையும் நூற்று நாற்பத்தினான்கு தலைப்புகளில் புதுக் கவிதைப் பாணியில் பாடி வழங்கியுள்ளார்.
"இயேசுவை இரண்டு விதமாகப் பார்க்கலாம். வரலாற்றில் இயேசு; விவிலியத்தில் கிறிஸ்து. நான் வரலாற்று இயேசுவின் அம்சங்களை எனது புத்தகத்தில் எழுதியிருக்கிறேன். இயேசு ஒரு புரட்சியாளர். அதை வெளிக்கொணர வேண்டும் என்பதுதான் என் நோக்கம்" என்று காப்பிய ஆசிரியர் குறிப்பிடுகிறார்.
எடுத்துக்காட்டாக ஒரு பாடல்
இயேசு எருசலேம் கோவிலுக்குச் செல்கிறார். அங்கே விற்றல் வாங்கல் செயல்களில் மக்கள் ஈடுபட்டு கோவிலின் புனிதத்தை மாசுபடுத்திக்கொண்டிருக்கிறார்கள். இதைக் கண்டு கொதித்தெழுந்த இயேசு, சாட்டை பின்னி வியாபாரிகளைக் கோவிலிலிருந்து வெளியே அடித்துத் துரத்துகிறார். இதைக் காப்பிய ஆசிரியர்,
இலக்கியக் காப்பியம்
வருணனைகள், உவமை, உருவகம், தமிழ் இலக்கியத் தாக்கம் போன்ற பல சுவைகளை உள்ளடக்கிய இயேசு மா காவியம் என்னும் இந்நூலை ஓர் இலக்கியக் காப்பியம் என்று கூறலாம்.
ஆதாரம்
இர.ஆரோக்கியசாமி, கிறித்தவ இலக்கிய வரலாறு, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).
பகுப்பு:கிறித்தவத் தமிழ்க் காப்பியங்கள்
அட்டலட்சுமி
அஷ்டலட்சுமி அல்லது எண்திரு என்பது திருமகளின் எட்டு வெவ்வேறு தோற்றங்களைக் குறிப்பிடும் பதம் ஆகும். அட்டலட்சுமியரை ஒரே குழுமமாக வழிபடுவது வழக்கமாகக் காணப்படுகின்றது.
செல்வம் என்பது பணத்தினை மட்டும் குறிப்பதன்று, எனவே கல்வி, நீண்ட ஆயுள், நம்பிக்கைக்கு உரிய நண்பர்கள், வாழ்க்கைக்கு தேவையான செல்வம், உழைப்புக்கு தேவையான ஊதியம், நோயற்ற வாழ்க்கை, எதற்கும் கலங்காத மனவலிமை, அன்புள்ள கணவன் மனைவி, அறிவு ஒழுக்கம் ஆற்றல் கொண்ட குழந்தைகள், மேன்மேலும் வளரக்கூடிய புகழ், மாறாத வார்த்தை, தடங்கலில்லாத வாழ்க்கை, வருவாயைச்சிக்கனமாக செலவழித்து சேமிப்பு அதிகரித்தல், திறமையான குடும்ப நிர்வாகம், நமக்கு உதவக்கூடிய பெருமக்களின் தொடர்பு, பிற உயிர்களிடம் அன்பு செலுத்துதல். முதலிய பதினாறு செல்வங்களுக்கும் அதிபதியாக லட்சுமி திகழ்கிறாள்.
வழிபாட்டின் தோற்றம்
அஷ்டலட்சுமி பற்றிய குறிப்புகளை பல்வேறு நூல்களில் காணும் போதும், 1970களில் வைணவ அறிஞர் முக்கூர் வித்வான் உ.வே.ஸ்ரீநிவாசவரதாச்சாரியார் இயற்றிய  சங்கத அட்டலட்சுமி தோத்திரத்துடனேயே, எண்திருக்களின் வழிபாடு மிக வேகமாகப் பரவலாயிற்று. தென்னிந்தியாவின் ஸ்ரீவைணவர்கள் மற்றும் ஏனைய இந்துக்களால் அதிகளவில் எண்திருக்கள் வழிபடப்படுகின்றனர். திருவுருவப்படமாக, ஆலயங்களிலும் இல்லங்களிலும் அவர்கள் போற்றப்பாடுகின்றனர். 1970களுக்குப் பின் ஏற்பட்ட புதிய எண்திரு ஆலயங்கள், இலத்திரனியல் ஊடகங்களின் வருகை, வழிபாட்டுநூல்கள், சமயத்துதிகள் என்பன தென்னிந்தியாவில் இத்தேவியரின் வழிபாடு பிரபலமாகக் காரணமாயிற்று.
பெயர்களும் உருவவியலும்
பொன், பணம் என்பவற்றை அருளும் அன்னை. சக்கரம், சங்கு, கலசம், வில்லம்பு, தாமரை, அஞ்சேல் என்பவற்றைத் தாங்கும் ஆறுகரம் கொண்டவள்.
வேளாண்மை வளம் பெருக்கும் தேவி. பசுந்துகில் தரித்து, நெற்கதிர், கரும்பு, வாழை, தாமரைகள், கதை, அஞ்சேல், அருளல் தரித்த எண்கரம் கொண்டருளும் தாயார்.
மலாயாவில் சப்பானிய ஆக்கிரமிப்பு
மலாயாவில் சப்பானிய ஆக்கிரமிப்பு அல்லது மலாயாவில் சப்பானிய ஆட்சி; (ஆங்கிலம்: Japanese occupation of Malaya; மலாய்: Pendudukan Jepun di Tanah Melayu) என்பது 1941 டிசம்பர் 8-ஆம் தேதி முதல் 1945 ஆகஸ்டு 15-ஆம் தேதி வரையிலான காலக்கட்டத்தில், சப்பானிய இராணுவம் மலாயாவை ஆக்கிரமிப்பு செய்ததைக் குறிப்பிடுவதாகும்.
அட்டலட்சுமி
பெயர்களும் உருவவியலும்
கால்நடைகள் மூலம் வளம் அருள்பவள். இவளே அரசரொக்கும் பெருஞ்செல்வங்கள் தருபவள். பாற்கடலிலிருந்து உதித்தவளும் இவளே! இருயானைகள் நீராட்ட, அஞ்சேல், அருளல், தாமரைகள் தாங்கியவளாக செந்துகில் உடுத்து அருளுவாள்.
மலாயாவில் சப்பானிய ஆக்கிரமிப்பு
1941 டிசம்பர் 8-ஆம் தேதி, சப்பானிய படைகள் மலேசியா, கோத்தா பாருவில் தரை இறங்கின. நேச நாடுகளின் இராணுவப் படைகள் 1942 பிப்ரவரி 16-ஆம் தேதி சிங்கப்பூரில் சப்பானிய இராணுவத்திடம் சரண் அடைந்தன.
1945-ஆம் ஆண்டில், நேச நாடுகளிடம் சப்பானியர் சரணடையும் வரை மலாயாவை ஆக்கிரமிப்பு செய்தனர். 1945 செப்டம்பர் 2-ஆம் தேதி, மலாயா, பினாங்கில் எச்.எம்.எஸ். நெல்சன் கப்பலில் (HMS Nelson) முதல் சப்பானியப் படை சரண் அடைந்தது. தங்களின் ஆயுதங்களைப் பிரித்தானியர்களிடம் ஒப்படைத்தது. அத்துடன் மலாயாவில் சப்பானிய ஆக்கிரமிப்பும் ஒரு முடிவிற்கு வந்தது.
அட்டலட்சுமி
பெயர்களும் உருவவியலும்
குழந்தைப்பேறு அருளும் திருமகள். கலசங்கள், கத்தி, கேடயம், அஞ்சேல் தரித்த அறுகரத்தவள். மடியில் குழந்தையொன்று அமர்ந்திருக்க அருள்புரிவாள்.
மலாயாவில் சப்பானிய ஆக்கிரமிப்பு
வரலாறு
1941 டிசம்பர் 8-ஆம் தேதி நள்ளிரவுக்குப் பிறகு மலாயா, கிளாந்தான், பாத்தாங் பாக் அமாட் கடற்கரையில் (Pantai Padang Pak Amat) சப்பானியர்கள் கரை இறங்கினர். பிரித்தானிய இந்திய இராணுவத்துக்கும் (British Indian Army), சப்பானிய இராணுவத்துக்கும் இடையே பெரும் போர் மூண்டது.
பேர்ள் துறைமுகத் தாக்குதலுக்கு (Attack on Pearl Harbor) முன்னர் ஒரு மணி நேரத்திற்கு முன்பு தான் இந்த கோத்தா பாரு மோதல் நடந்தது.
இந்த கோத்தா பாரு மோதல் தான், பசிபிக் போரின் தொடக்கத்தையும்; மலாயாவில் சப்பானிய ஆக்கிரமிப்பின் தொடக்கத்தையும் குறிக்கின்றது.
அட்டலட்சுமி
பெயர்களும் உருவவியலும்
அறிவையும் கலைகளில் வல்லமையும் தருபவள். வெண்துகிலுடுத்திய, அஞ்சேல், அபயம், தாமரைகள் ஏந்திய நாற்கரத்தினள்.
மலாயாவில் சப்பானிய ஆக்கிரமிப்பு
கோத்தா பாருவில் சப்பானியப் படைகள்
கோத்தா பாருவில் சப்பானியர்களுக்கு அதிக எண்ணிக்கையிலான உயிரிழப்புகள் ஏற்பட்டன. பிரித்தானியக் கூட்டுப் படைகள் பின்வாங்க வேண்டிய கட்டாயம் ஏற்படும் வரையில், சப்பானியர்கள் அலை அலையாய்க் கடற்கரையைத் தாக்கினார்கள். பின்னர் அங்கிருந்து நகர்ந்து கோத்தா பாரு விமான நிலையத்தைக் கைப்பற்றினர்.
அட்டலட்சுமி
ஏனைய வேறுமங்கள்
சில அஷ்டலட்சுமி பட்டியல்களில் இன்னும் சில திருக்கள் கூறப்படுகின்றனர். செழிப்பை நல்கும் வளத்திரு (ஐசுவரியலட்சுமி), நன்மைகள் யாவும் தரும் நற்றிரு (சௌபாக்கியலட்சுமி) , அரசபோகங்களை அருளும் நகர்த்திரு (இராச்சியலட்சுமி) , மற்றும் வரத்திரு (வரலட்சுமி) ஆகியோர் இந்தப் பட்டியலில் சிலவேளைகளில் அடக்கப்படுவதுண்டு.
மலாயாவில் சப்பானிய ஆக்கிரமிப்பு
கோத்தா பாருவில் சப்பானியப் படைகள்
கோத்தா பாருவில் தரையிறங்கிய சப்பானிய வீரர்கள் இரண்டு தனிப் படைகளாகப் பிரிக்கப்பட்டனர். ஒரு படை கிழக்குக் கடற்கரையில் இருந்து குவாந்தான் நகரத்தை நோக்கி நகர்ந்தது. மற்றொரு படை தெற்கே பேராக் ஆற்றை நோக்கி நகர்ந்தது.
அட்டலட்சுமி
ஆலயங்கள்
அஷ்டலட்சுமிக்காக அமைக்கப்பட்ட முதலாவது ஆலயம்.
மலாயாவில் சப்பானிய ஆக்கிரமிப்பு
கோத்தா பாருவில் சப்பானியப் படைகள்
1941 டிசம்பர் 9-ஆம் தேதி, சப்பானியர்கள் சுங்கை பட்டாணி, பட்டர்வொர்த் நகரங்களைக் கைப்பற்றினர். அதே தினம் அலோர் ஸ்டார் விமான நிலையத்தைக் கைப்பற்றினர்.
அட்டலட்சுமி
வெளியிணைப்புகள்
பகுப்பு: இந்து பெண் தெய்வங்கள் பகுப்பு: திருமாலின் மனைவியர் பகுப்பு:வைணவ சமயம் பகுப்பு:திருமகளின் வடிவங்கள்
மலாயாவில் சப்பானிய ஆக்கிரமிப்பு
இரு போர்க் கப்பல்கள் கடலில் மூழ்கின
1941 டிசம்பர் 9-ஆம் தேதி, எச்.எம்.எஸ். பிரின்ஸ் ஆப் வேல்ஸ் (HMS Prince of Wales); மற்றும் எச்.எம்.எஸ். ரிபல்ஸ் (HMS Repulse) ஆகிய இரு போர்க் கப்பல்கள் மலாயாவின் கிழக்கு கடற்கரை வழியாகக் குவாந்தான் துறைமுகத்திற்குச் சென்றன. இரண்டு கப்பல்களுக்கும் வான் பாதுகாப்பு இல்லாததால், இரண்டு கப்பல்களும் ஜப்பானிய விமானங்களின் குண்டு வீச்சுகளுக்கு இலக்காகி தென்சீனக் கடலில் மூழ்கின.
1941 டிசம்பர் 11-ஆம் தேதி, சப்பானியர்கள் பினாங்கு மீது குண்டு வீசத் தொடங்கினர்.
1941 டிசம்பர் 12 ஆம் தேதி, ஜித்ராவும்; பின்னர் அலோர் ஸ்டார் நகரமும் சப்பானியர்களின் கைகளில் விழுந்தன.
கம்பார் போர்
1941 டிசம்பர் 19-ஆம் தேதி, சப்பானியர்கள் பினாங்கு தீவைக் கைப்பற்றினர். சப்பானியர்கள் தொடர்ந்து தெற்கு நோக்கி முன்னேறினர். 1941 டிசம்பர் 26-ஆம் தேதி, ஈப்போவைக் கைப்பற்றினர்.
சப்பானியர்கள் மலாயாவுக்குள் அதிவேகமாகப் படை நடத்தி வருவதைப் பிரித்தானிய படைகளால் தடுத்து நிறுத்த முடியவில்லை. ஜப்பானியர்களுக்கு அதிகமான பாதிப்புகள் ஏற்படவில்லை.
ஆனால் கம்பார் நகரத்திற்கு அருகே கோலா டிப்பாங் ஆற்றுப் பகுதியில் (Dipang River) மட்டுமே ஜப்பானியர்களுக்கு முதன் முறையாக கடுமையான எதிர்ப்பு ஏற்பட்டது.
இந்திய இராணுவத்தின் 11-ஆவது காலாட்படை
கம்பாரில் நான்கு நாட்கள் போர் நடந்தது. இந்தப் போருக்குக் கம்பார் போர் (Battle of Kampar) என்று பெயர். பிரித்தானியப் படையின் பீரங்கித் தாக்குதல்களினால் ஜப்பானியர்கள் பெரும் உயிரிழப்புகளைச் சந்திக்க வேண்டி வந்தது.
கம்பார் நகருக்குத் தெற்கே இந்திய இராணுவத்தின் 11-ஆவது காலாட்படை பிரிவு முகாம் அமைத்தது. அங்கு இருந்து பீரங்கித் தாக்குதல்களை நடத்தியது. இருப்பினும் ஜப்பானியர்களுக்குக் கடலோரத் தரையிறக்கங்கள் (seaborne landings) சாதகமாக அமைந்து விட்டன. அங்கு இருந்து அதிகமான ஜப்பானியப் போர் வீரர்கள் கம்பாரில் களம் இறக்கப் பட்டனர்.
அதனால் இந்திய இராணுவத்தினரால் சமாளிக்க முடியவில்லை. பின்வாங்க வேண்டிய இக்கட்டான நிலைமை. துரோலாக் நகருக்கு வடக்கே ஐந்து மைல்கள் தொலைவில் உள்ள சிலிம் ரீவர் பகுதிக்குப் பின்வாங்கினர்.
1941 டிசம்பர் 30-ஆம் தேதி தொடங்கி 1942 சனவரி 2-ஆம் தேதி வரை மூன்று பகல் மற்றும் மூன்று இரவுகள் கம்பார் போர் நீடித்தது.
சிலிம் ரிவர் போர்
1942 சனவரி 7-ஆம் தேதி பிரித்தானிய இந்திய இராணுவத்திற்கும் ஜப்பானிய இராணுவத்திற்கும் இடையே பேராக், சிலிம் ரிவர் பகுதியில் நடந்த ஒரு போரை சிலிம் ரிவர் போர் என்று அழைக்கிறார்கள்.
போர் முனையில் இந்திய இராணுவத்திற்கு அவசரமாகத் தேவைப்பட்ட ஆயுதங்கள்; மருந்துகள்; உணவு நீர் வகைகள்; தொலைத் தொடர்பு சாதன வசதிகள்; பின்னணிக் காப்புகள் உடனடியாகக் கிடைக்கவில்லை. அதனால் நிராதிபதிகளான 500-க்கும் மேற்பட்ட இந்திய இராணுவ வீரர்கள் கொல்லப் பட்டார்கள்.
போர் அத்துமீறல்கள்
காயங்கள் அடைந்து நடக்க முடியாமல் இருந்த இந்திய இராணுவ வீரர்கள் பலரை ஜப்பானியப் படையினர் கத்தியால் குத்திக் கொன்று உள்ளனர். சிலரைச் சுட்டுக் கொன்று உள்ளனர். ஓரளவிற்கு நடக்க முடிந்த இராணுவ வீரர்களைக் கொண்டு குழிகள் தோண்டப் பட்டன.
கோலாலம்பூரில் சப்பானியப் படைகள்
1942 சனவரி 7-ஆம் தேதி, சிலிம் ரீவர் போரில் 11-ஆவது இந்தியக் காலாட்படை பிரிவின் இரண்டு படைப் பிரிவுகள் தோற்கடிக்கப்பட்டன. இதனால் ஜப்பானிய இராணுவத்தினரால் கோலாலம்பூருக்குள் எளிதாகச் செல்ல முடிந்தது.
போர் முடிவு
அதன் பின்னர், பிரித்தானியத் தற்காப்புப் படை, வடக்கில் சிகாமட்; மேற்கில் மூவார்; கிழக்கில் மெர்சிங் வரை நிறுத்தப்பட்டது. 45-ஆவது இந்தியக் காலாட்படை படைப்பிரிவு (45th Indian Infantry Brigade), மூவார் மற்றும் சிகாமட் நகரங்களுக்கு இடையில் நிறுத்தப்பட்டது. ஆஸ்திரேலிய படை (Australian Imperial Force) சிகாமட்டிற்கு வடக்கே நிறுத்தப்பட்டது.
1942 சனவரி 14-ஆம் தேதி, கிம்மாஸ் நகருக்கு அருகில் ஜப்பானிய இராணுவத்துடன் மோதல்கள். 1942 சனவரி 14-ஆம் தேதி, பிரித்தானியத் தற்காப்புப் படை தோற்கடிக்கப்பட்டது. அடுத்தடுத்த நிகழ்வுகளில் 45-ஆவது இந்தியக் காலாட்படை தோற்கடிக்கப்பட்டது. அடுத்து, ஆஸ்திரேலிய படையும் தோற்கடிக்கப்பட்டது.
1942 சனவரி 18-ஆம் தேதி, ஒட்டுமொத்தமாக பிரித்தானியா பொதுநலவாயப் படைகளுக்கு பெரும் இழப்புகள். ஜப்பானியப் படைக்கும் பெருத்த சேதங்கள். பிரித்தானியா பொதுநலவாயப் படைகள் மலேசியா-சிங்கப்பூர் தரைப்பாலம் வழியாக சிங்கப்பூருக்குள் தஞ்சம் அடைந்தன. 1942 சனவரி 31-ஆம் தேதி, முழு மலாயாவும் ஜப்பானியர்களின் கைகளில் விழுந்தது.
வெளி இணைப்புகள்
பகுப்பு:மலேசியா * பகுப்பு:மலேசிய வரலாறு
பிளைமவுத் குடியேற்றம்
பிளைமவுத் குடியேற்றம் (Plymouth Colony), அல்லது புது பிளைமவுத் அல்லது பிளைமவுத் விரிகுடா குடியேற்றம்) 1620 முதல் 1691 வரை வட அமெரிக்காவில் அமைந்திருந்த ஆங்கிலக் குடியேற்றமாகும். கப்பல்தலைவர் ஜான் இசுமித் முன்னதாகச் சென்று நில அளவை செய்து நியூ பிளைமவுத் எனப் பெயரிட்டிருந்த இடத்தில் பிளைமவுத் குடியேற்றத்தின் முதல் குடியிருப்பு உருவானது. தற்போதைய மாசச்சூசெட்ஸ் மாநிலத்தில் பிளைமவுத்தில் இருந்த இந்த முதல் குடியிருப்பே இந்தக் குடியேற்றத்தின் தலைநகரமாக விளங்கியது.   தனது உச்ச காலத்தில் தற்கால மாசச்சூசெட்ஸ் மாநிலத்தின் பெரும்பாலான தென்பகுதியை  அடக்கியிருந்தது.
பிளைமவுத் குடியேற்றத்தை நிறுவியவர்கள் சமயச் செலவர் என அறியப்படும் ஆங்கிலிக்கர்களும் சமயப் பிரிவினையாளர்களான பிரவுன் பின்பற்றாளர்களும் ஆவர். வட அமெரிக்காவில் ஆங்கிலேயர்களால் வெற்றிகரமாக உருவாக்கப்பட்ட முதல் குடியேற்றமாக இது இருந்தது. இதே காலகட்டத்தில் வர்ஜீனியாவில் ஜேம்சுடவுன் மற்றும் பிற  குடியிருப்புகள் உருவாயின. முதல் குறிப்பிடத்தக அளவிலான நிரந்தர குடியேற்றம் நியூ இங்கிலாந்து பகுதியில் உருவானது. பிளைமவுத் குடியேற்றம் மாசச்சூசெட் இனத்தவருடன் உடன்பாடு கண்டு தங்கள் இருப்பை தக்க வைத்துக் கொண்டனர். இதற்கு தொல்குடி அமெரிக்கரான இசுக்குவான்ட்டோ உதவியாக இருந்தார். இந்த உறவில் ஏற்பட்ட பிணக்கினால் பிலிப் அரசர் போர் (1675-1678) என அழைக்கப்படுகின்ற முதல் செவ்விந்தியப் போர் நிகழ்ந்தது. 1691இல் இந்தக் குடியேற்றம் மாசச்சூசெட்சு விரிகுடாக் குடியேற்றத்துடனும் மற்ற குடியேற்றங்களுடனும் இணைக்கப்பட்டு மாசச்சூசெட்சு விரிகுடா மாகாணம் உருவானது.
இந்தக் குடியேற்றம் மிகக் குறுகிய காலமே இருந்தபோதும், ஐக்கிய அமெரிக்க வரலாற்றில் இதற்கு சிறப்பான பங்குண்டு. பிளைமவுத்தின் குறிப்பிடத்தக்க மக்கள்தொகை சமய ஒறுத்தலிலிருந்து தப்பி வந்தவர்கள்; தங்களின் புரிதலின்படி வழிபட இடம் தேடி வந்தவர்கள். ஜேம்சுடவுன் போன்ற மற்றக் குடியேற்றங்கள் வணிக நோக்கில் தொழில்முனைவோரால்  உருவாக்கப்பட்டவை. பிளைமவுத் குடியேற்றத்தின் சமூக, சட்ட அமைப்புகள் ஆங்கில வழமைகளை ஒட்டியே இருந்தன. இங்கு நிகழ்ந்த நிகழ்ச்சிகள் அமெரிக்க நாட்டுக்கதைகளின் அங்கமாயிற்று. இவர்கள் தொடர்புள்ள நன்றி தெரிவித்தல் நாள் வட அமெரிக்காவின் மரபாயிற்று; பிளைமவுத் பாறை நினைவுச்சின்னம் ஆயிற்று.
துள்ளுகுரங்கு
துள்ளுகுரங்குகள் அல்லது தித்திகள் என்பன தென்னமெரிக்க சிறுகுரங்குகள். தென்னமெரிக்கக் குரங்குகள் அணில்கள் போலும் சிறியனவாக இருப்பதால் அரிங்குகள் என்றும் அழைக்கப்படும். இத்துள்ளுகுரங்குகள் தென் அமெரிக்காவில் கொலம்பியா முதல் பிரேசில் வரையிலும், வடக்கே பெரு முதல் தெற்கே பராகுவே வரையிலும் காணப்ப்படுகின்றன. இவை அமேசான் காட்டில் பெரும்பாலும் காணப்படுகின்றன. இவ்வகை அரிங்குகள் அல்லது குரங்குகளின் உயிரினப் பெயர் காலிசெபசு (Callicebus) என்பதாகும். காலிசெபெனே (Callicebinae) என்னும் துணைக்குடும்பத்தில் இவை ஒன்றே இன்று உயிர்வாழும் உயிரினம். இத்துள்ளுகுரங்கு அல்லது தித்தி வகையில் இனத்துக்கு இனம் உடல் அளவு சிறிது மாறுபடும். தலையும் உடலும் சேர்ந்து 23-46 செ.மீ (9-18 அங்.) அளவே இருக்கும். இதன் வால்கள் தலை-உடலைவிட நீளமானதாகும். ஏறத்தாழ 26-56 செ.மீ (10-22 அங்.) இருக்கும். இதன் உடல் மயிர் சற்று நீளமானதாகவும் மென்மையானதாகவும் இருக்கும். சிவப்பும் பழுப்பும் கலந்த நிறத்திலோ, சாம்பல், கருஞ்சாம்பல் நிறத்திலோ இருக்கும். இதன் வாலில் நிறைய முடி இருக்கும், ஆனால் இப்பகுதியைச் சேர்ந்த பிற குரங்குகளை (அரிங்குகளைப்) போல பற்றுவால் கொண்டவை அல்ல (வாலில், அடிப்பகுதி வலுவாக பற்றிக்கொள்ளும் தன்மை உடையவற்றைப் பற்றுவால் (prehensile) என்பர்). இவை கிளைக்குக் கிளை துள்ளித் தாவுவதால் துள்ளுகுரங்கு என்று அழைக்கப்படுகின்றன. இடாய்ச்சு மொழியில் இதனை Springaffen (குதிக்கும் குரங்குகள்) என்றே அழைக்கின்றனர்.
துள்ளுகுரங்குகள் அடர்ந்த காடுகளில் நீர் நிலைகளுக்குப் பக்கத்தில் பெரும்பாலும் வாழ்வன. பகலில் உணவு தேடி இரவில் உறங்கும் உயிரினம் என்பதால் இவற்றைப் பகலாடிகள் என்பார்கள். இவற்றின் உணவு பெரும்பாலும் பழங்கள் என்பதால் இவற்றைப் பழந்தின்னிகள் எனலாம், ஆனால் இவை இலைகள், பூக்கள், சிறுபூச்சிகளையும் உண்னும். பறவைகளின் முட்டைகள்ளையும், சிறு முதுகெலும்பு உயிரிகளையும் உண்ணும்.
துள்ளுகுரங்குகள் அல்லது தித்திகள் ஒரே ஆணும் பெண்ணுமாக வாழ்நாள் முழுவதும் உறவுகொள்கின்றன. சிறு குடும்பமாக, ஏறத்தாழ 7 உறுப்பினர்கள் கொண்ட குழுக்களாக வாழ்கின்றன. இவை ஒன்றை ஒன்று வருடிக்கொண்டும், இணைகள் ஒன்றோடு ஒன்று வாலை முறுக்கிக்கொண்டு உறங்கிக்கொண்டும் இருப்பதைப் பார்க்கலாம். இவை தங்கள் வாழிடத்தை தங்கள் கட்டுப்பாட்டுக்குள் வைத்திருக்கப் போராடுகின்றன.
இவ்வினத்தின் இனப்பெருக்கத்தில், பெண் அரிங்குகள் சினையாக இருக்கும் காலம் ஐந்து மாதாம் ஆகும். பெரும்பாலும் ஒற்றைக் குட்டியையே ஈனுகின்றன, ஆனால் மிகச்சிறுபான்மையான அளவில் (1.4%) இரட்டைகளும் பிறக்கின்றன (காலிசெபசு மொலொக் (C. moloch) என்னும் இனத்தில் காட்டப்பட்டது.) இரண்டாவது குட்டி பெரும்பாலும் உயிர்பிழைப்பது இல்லை என்றாலும், அந்த இரண்டாம் குட்டியை அருகில் உள்ள மற்றொரு குடும்பம், வளர்க்க எடுத்துக்கொள்வது காணப்படுகின்றது என்று கண்டுள்ளார்கள். இந்த அரிங்கு இனத்தில் ஆண் அரிங்கே பெரும்பாலும் குட்டி வளர்ப்பில் பங்குகொள்கின்றது. குட்டிகள் தாய்ப்பால் குடிப்பதை ஐந்து மாதத்திற்குப் பிறகு விட்டு விடுகின்றன. அதன் பின் அவை ஏறத்தாழ இரண்டு ஆண்டுகள் ஆனபின் முழுவளர்ச்சி அடைந்த அரிங்காக மாறிவிடுகின்றன. மூன்று ஆண்டுகள் அல்லது அதற்கு மேல் ஆன பிறகு தன் துணையயைத் தேர்ந்தெடுப்பதற்காக குடும்பத்தில் இருந்து பிரிந்து செல்கின்றன. இவற்றின் வாழநாள் எவ்வளவு என்று துல்லியமாகத் தெரியாவிட்டாலும், டார்க்குவாட்டசு (Torquatus) என்னும் உள்ளினம் 12 ஆண்டுகள் வரை இயற்கையில் வாழ்வதாகக் கணித்துள்ளனர். ஆனால் காலிசெபசு மோலொக் (C. moloch) என்னும் வகை உயிர்க்காட்சியகங்களில் 25 ஆண்டுகள் வரை வாழ்வதாகக் கண்டுள்ளனர்.
வெளியிணைப்புகள்
பகுப்பு:குரங்குகள்
சங்கமங்கலம் பெத்தாரண்யேஸ்வரர் கோயில்
சங்கமங்கலம் பெத்தாரண்யேஸ்வரர் கோயில் தமிழ்நாட்டில் நாகப்பட்டினம் மாவட்டம், சங்கமங்கலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எடக்கல் தமிழ் பிராமிக் கல்வெட்டு
2012 ஆம் ஆண்டில் கண்டுபிடிக்கப்பட்ட எடக்கல் தமிழ் பிராமிக் கல்வெட்டு இந்தியாவின் கேரள மாநிலத்தில் உள்ள எடக்கல் குகையில் கண்டுபிடிக்கப்பட்ட ஐந்தாவது தமிழ் பிராமிக் கல்வெட்டு ஆகும். கோழிக்கோடு பல்கலைக்கழகத்தின் ஓய்வுபெற்ற கல்வெட்டியல் பேராசிரியர் எம். ஆர். இராகவ வாரியார் இக்கல்வெட்டைக் கண்டுபிடித்தார். தொல்லெழுத்தியல் அடிப்படையில், இக்கல்வெட்டின் காலம் கி.பி நான்காம் நூற்றாண்டு என மதிப்பிடப்பட்டுள்ளது.
கல்வெட்டின் வாசிப்பு
இங்குள்ள மற்றக் கல்வெட்டுகளைப் போலன்றி, இந்த நான்கெழுத்துப் பொறிப்பு குகைச் சுவரில் காணப்படும் மனித உருவொன்றுக்கான ஒரு குறிப்புப்போல இணைக்கப்பட்டுள்ளது. இந்த உருவம் பெரிய ஆண்குறியுடன் வரையப்பட்டுள்ளது. இது வளமையைக் குறிப்பதாகவும், அதனால் உருவம் பிரம்மாவைக் குறிப்பதாக இருக்கலாம் என்பதும் வாரியாரின் விளக்கம். அவர் இக்கல்வெட்டை "ஸ்ரீ வழுமி" என்று வாசித்து, அது பிரம்மாவைக் குறிக்கும் சமசுக்கிருதச் சொல்லின் தமிழ்ப்படுத்தலாக இருக்கக்கூடும் எனக் கருதுகிறார்.
தொடக்கத்தில் இதை ஆய்வு செய்த ஐராவதம் மகாதேவன், முதல் எழுத்துத் தெளிவாக இல்லாததால் அதை விடுத்துப் பிற்பகுதியை "பழம" (பழமை) என்று வாசித்தார். பின்னர், கணினி மூலம் தெளிவாக்கம் செய்து, "இது பழமை" எனப் பொருள்படும் "இ பழம" என்னும் மலையாளச் சொல்லே இது என்றும் அறிவித்தார்.
தொல்லியலாளர், நடன காசிநாதன், இதை "ஓ பழமி" என்று தமிழாக வாசித்து, இது மிகப் பழங்காலத்து மனிதனையோ அல்லது இறைவனையோ "ஓ" என் அ விழித்து வேண்டுவதாக இருக்கலாம் என்கிறார். அத்துடன் இது, கி.பி 5-6 ஆம் நூற்றைச் சேர்ந்ததாக இருக்கலாம் என்றும் கருதுகிறார்.
அரசியல்
கேரள அரசும், மலையாளத்தை செம்மொழியாக ஏற்றுக்கொள்ளச் செய்வதற்காக அரசால் நியமிக்கப்பட்ட வல்லுனர் குழுவின் இணைப்பாளர் முனைவர் நடுவட்டம் கோபாலகிருஷ்ணனும், ஐராவதம் மகாதேவனின் வாசிப்புக்கு முக்கியத்துவம் கொடுத்தனர். ஆனாலும், இது குறித்துப் பல கேரள மொழியியலாளர்கள் திருப்தி கொள்ளவில்லை. இது பற்றிக் கருத்துத் தெரிவித்த வாரியார், இது மிகவும் ஆபத்தான போக்கு என்றும், அந்த இரண்டு சொற்களுக்குள் அளவுக்கு அதிகமாக வாசிக்க முயல்கிறார்கள் என்றும் குறைப்பட்ட அவர், அரசாங்கம் தான் அமைத்த குழுவுக்கு வெளியே கலந்துரையாடலைத் தவிர்க்கிறது என்றும், பொறுமை இல்லாமல், அறிவியலுக்கு ஒவ்வாத அணுகுமுறைகளைக் கடைப்பிடிக்கிறது என்றும் குற்றஞ்சாட்டினார்.
இவற்றையும் பார்க்கவும்
பகுப்பு:தமிழ் பிராமிக் கல்வெட்டுகள்
மேலகிருஷ்ணன்புதூர் பத்திரகாளியம்மன் கோயில்
மேலகிருஷ்ணன்புதூர் பத்திரகாளியம்மன் கோயில் தமிழ்நாட்டில் கன்னியாகுமரி மாவட்டம், மேலகிருஷ்ணன்புதூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பள்ளம் பத்திரகாளியம்மன் சன்னதியும், கணபதி, முருகன், பைரவர், நாகர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. சித்திரை மாதம் திருவிழா முக்கிய திருவிழாவாக நடைபெறுகிறது. கார்த்திகை மாதம் திருவிழா திருவிழாவாக நடைபெறுகிறது.
பானி பூசண் சக்ரவர்த்தி
பானி பூசண் சக்ரவர்த்தி (Phani Bhusan Chakravartti) (1898 - 8 மே 1981) என்பவர்கல்கத்தா உயர் நீதிமன்றத்தின் முதல் இந்திய மற்றும் பெங்காலி நிரந்தர தலைமை நீதிபதி ஆவார்.
பணி
சக்ரவர்த்தி பிரித்தானிய இந்தியாவில் டாக்காவில் பிறந்தார். கல்கத்தா உயர் நீதிமன்றத்தில் சேருவதற்கு முன், கொல்கத்தா ஜெகன்னாத் கல்லூரி மற்றும் ரிப்பன் கல்லூரியில் ஆங்கிலப் பேராசிரியராகப் பணியாற்றினார் (1920-1926). 1945ல் கல்கத்தா உயர் நீதிமன்ற நீதிபதியாகப் பதவி உயர்வு பெற்றார். சக்கரவர்த்தி 1952-ல் சர் ஆர்தர் ட்ரெவர் ஹாரிஸுக்குப் பிறகு கல்கத்தா உயர் நீதிமன்றத்தின் தலைமை நீதிபதியானார். 1956ஆம் ஆண்டு அரேந்திர குமார் முகர்சியின் திடீர் மறைவுக்குப் பிறகு, இவர் சில மாதங்களுக்கு மேற்கு வங்காளத்தின் தற்காலிக ஆளுநராகப் பொறுப்பேற்றார். சக்கரவர்த்தி 1958-ல் நீதிபதி பதவியிலிருந்து ஓய்வு பெற்றார்.
புத்தக வெளியீடு
சக்கரவர்த்தி மார்னிங் ப்ளாசம்ஸ் என்ற ஆங்கில புத்தகம் ஒன்றை எழுதியுள்ளார்.
மேற்கோள்கள்
பகுப்பு:வங்காள மக்கள் பகுப்பு:1981 இறப்புகள் பகுப்பு:1898 பிறப்புகள் பகுப்பு:மேற்கு வங்காள ஆளுநர்கள் பகுப்பு:இந்திய நீதிபதிகள்
கிருஷ்ணராஜபுரம் தொடருந்து நிலையம்
இங்கு நான்கு நடைமேடைகள் உள்ளன. இது பெங்களூர் - சென்னை வழித்தடத்தில் முக்கியமான நிலையம் ஆகும்.
வெளி இணைப்புகள்
பகுப்பு:கர்நாடகத் தொடருந்து நிலையங்கள்
இரு துருவம்
இரு துருவம் 1971 ஆம் ஆண்டு வெளிவந்த தமிழ்த் திரைப்படமாகும். எஸ். ராமனாதன் இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி மற்றும் பலரும் நடித்திருந்தனர்.
வெளி இணைப்புகள்
பகுப்பு:1971 தமிழ்த் திரைப்படங்கள்‎ பகுப்பு:சிவாஜி கணேசன் திரைப்படங்கள் பகுப்பு:பத்மினி நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள்
கார்பனைலேற்றம்
கார்பனைலேற்றம் (carbonylation) என்பது கரிம அல்லது கனிம அடி மூலக்கூறுகளுடன் கார்பனோராக்சைடை சேர்ப்பதற்காக நிகழும் வேதிவினையைக் குறிக்கும். மிகுதியான அளவில் கிடைக்கக்கூடிய வாயுவாகவும் தேவைக்கேற்ப வினைபடுத்தக்கூடிய தன்மை கொண்டதாகவும் கார்பனோராக்சைடு உள்ளதால், இது தொழில்துறை இரசாயனத்தில் வினைபடு பொருளாகப் பயன்படுத்தப்படுகிறது. கார்பனைலேற்றம் என்பது புரோட்டீன் பக்க சங்கிலிகளின் ஆக்சிசனேற்றத்தையும் குறிக்கிறது.
ஐதரோபார்மைலேற்றம்
நிறைவுறா கரிமச் சேர்மங்களுடன் (வழக்கமாக ஆல்க்கீன்கள்) கார்பனோராக்சைடு, ஐதரசன் ஆகிய இரண்டையும் சேர்ப்பதற்குரிய ஓர் இன்றியமையாத வினையாகும். இவ்வினையில் வழக்கமாக ஆல்டிகைடுகள் உருவாகின்றன. CO, H2, மற்றும் ஆல்க்கீனை இணைக்கும் இவ்வினைக்கு உலோக வினையூக்கி தேவைப்படுகிறது, ஒருங்கிணைந்த கோளத்திற்குள் இந்த அடி மூலக்கூறுகளை இணையவும் அனுமதிக்கிறது.